Publication: Magyar Közlöny
Issue: MK-2006-89 (Year: 2006, Number: 89)
Era: 2004-2010
Section: Ez a kerettanterv a 2/2005. (III. 1.) OM rendelet 2. számú mellékleteként kiadott Sajátos nevelési igényű tanulók
Paragraph Index: 46

1. Tantárgyspecifikus képességfejlesztés, feladatok, tevékenységek – A közvetlen mesterséges környezet felelős, célszerű alakítása, személyes szerep kipróbálása, gyakorlása. – Az ön- és környezetellátás az önálló életvezetés készségének, képességének megerősítése, tudatosítása. A tudatosság fejlesztése az egészségmegőrzésben, a szabadidő felhasználásában. – A munkatevékenység bővítése, a munkamozdulatok elvégzése (fejlettség, állapot szerint). – Gyakorlati tevékenység a háztartási munkában, a szolgáltatások igénybevételében, egyszerű gépek működtetésében, anyagmegmunkálásban. – Tervezési képesség kialakítása a munkalépésekben, az anyagok, eszközök – szerelések felhasználásában. – A szabályfelismerés képességének fejlesztése, a veszélyhelyzetek elemzése, tudatosság kialakítása a közlekedésben. – Szabálykövető magatartás fejlesztése.

Source: https://magyarkozlony.hu/hivatalos-lapok/70a7b5b1cd9ff1c80205933dda7636cc29e18ab2/dokumentumok/7f91eda90b48789599b4772772733dc5e5fc71cd/letoltes